title: "Hein Hoop/s\u00f6"
text: "Hein Hoop (* 16. Februar 1927 \u00f6n Gr\u00e5sten, Deenemark; \u2020 25. Mai 1986 \u00f6n B\u00fcttel-Eck) wiar en d\u00fctsk Skriiwer en K\u00f6nstler.\n\nLeewent en Aarber\n\nAchter'n Diek\nHoop heer \u00f6n di U.S.A. liirt, Skulptuuren fan Holt t\u00f6 maaki, en diar studiareti hi uk Konst (Montana State University - Bozeman). \nBi di Dik fan Katingsiel \u00fcp Eiderstedt k\u00fcr hi h\u00f6m fan en ual H\u00fcs en K\u00f6nstlerklausi bech. Fan di Sjip-Busem diarbenen uur en Galerii maaket. Benen des H\u00fcs k\u00fcr hi \u00fcs Skulptuurenmaaker, Konstmaaler, Gr\u0101fiker, Techter, Ledjiskriiwer, Aktsjoonsk\u00f6nstler aarberi.\n\nAutoorenaarber\nEn Bruarwerev muar her hi \u00fcs Skriiwer, t\u00f6'n Bisp\u00f6l fuar di \"M\u00fcnchner Lach- und Schie\u00dfgesellschaft\" en dat Bleer \"Pardon\". Hi skref aaft satiirisk Kraam en des fuar't Miist \u00fcp Plattd\u00fctsk.\nKnut Kiesewetter, Hannes Wader, Lonzo Westphal, Fiete Kay, Volker Lechtenbrink en Liederjan haa uk Melodiien t\u00f6 sin Teksti maaket.\n\nHeefkonst en \u00fc\u0111er \"B\u00f6\u00f6ken\"\nHoop meenti, dat hi h\u00f6m di Heefkonst(\"Wattenkunst\") \u00fcttaacht her. Des bidref hi fan 1964 \u00f6n \u00fcs en Varianti fan di \"Land Art\", wat al leenger \u00f6n \u00fc\u0111er Plaatsen t\u00f6 biluki wiar.\nHi wiar uk ek di Iinsigst, wat meenti, dat di Taacht t\u00f6 di Heefol\u00fcmpiadi(\"Wattol\u00fcmpiade\") fan h\u00f6m wiar. Des uur nai bi Brunsb\u00fcttel maaket.\nHoop wiar bikeent fuar sin Aktjoonen, sa \u00fcs dat \u0100pstelin fan Holten Skulptuuren, dat des en Wald uur skul, en \"\u00d6l-Pestival\" en sin Instalatsjoon Tiidend\u00fc\u00fcr(\"Gezeitent\u00fcr\").\nAur di \"Gezeitent\u00fcr\" haa forskelig Fiirlukisender birocht. 2007, 21 Jaaren achter sin Duar, uur des Instalatsjoon t\u00f6 sin Iaren jit jens becht. Di K\u00f6nstler diarachter wiar \u00fcs di \"Wattikan\" t\u00f6h\u00f6pkemen, en di D\u00fc\u00fcr k\u0101m \u00f6n't \"Wattkampfgel\u00e4nde\", nai bi Brunsb\u00fcttel, \u0101pbecht.\nHoop her uk en satiirisk Fuarslach, dat di Uniwersiteeten et wat lechter fing skul: Di \"Leerstuhl f\u00fcr Wattologie\", hur jit nemen sit.\nWan gaar ek \u00fc\u0111ers, da maaketi hi manshoogi Plastiken, wat \u00fctsjocht \u00fcs Pinten, erootisk Radiaringen en Teekningen fuar iin \u00f6n Boker t\u00f6 druki.\n\nHoop fent, dat hi fan't Lewi en uk fan't Skriif me di swensk Leedjitechter Carl Michael Bellman forb\u00fcnen wiar.\nHi skref masi fan Bellmans Teksti \u00fcp D\u00fctsk of Plattd\u00fctsk \u0101p. Hannes Wader heer me des Aarberen \u00f6n't Jaar 1996 en CD \u00fctd\u00f6nen . \n.\n\nHein Hoop, uur \u00f6n di 25. Mai 1986 iin \u00f6n sin Wain f\u00fcnen, wat twesken H\u00fcsem en sin H\u00fcs rochts \u00f6n di B5 staanti.Hi wiar storewen. - Hoop wiar kraank \u00f6n't Hart en \u00f6n di Lungen.\n\nAarberen\n\nBoker, wat \u00fctkemen sen \n Aktionen im Watt. Segebrecht, Marne 1984, .\n Grimmige M\u00e4rchen. In Hoch- und Plattdeutsch. Zusammen mit Henning Venske. Verlag Davids Drucke, Celle 1978, .\n K\u00e4pten Kidd. Lieder und Shanties. Mit Illustrationen. Davids Drucke, Celle 1977, \n De Landkommun. Plattdeutsche Kom\u00f6die mit Gesang in 3 Akten. Eidam-Verlag, T\u00f6nning 1979\n Carl Michael Bellman; Hein Hoop: Der Tod ist doch ein b\u00f6ser B\u00e4r. Ausgew\u00e4hlte Lieder in hoch- und niederdeutschen Nachdichtungen. Verlag Davids Drucke, 1978, .\n Reimlichkeiten. Eidam-Verlag, T\u00f6nning 1978\n Lisa, Gudrun, Freya, alle hin, auweia. Satirische Bretterlieder. Struck, Hamburg 1978\n De See is frie. N\u00fce plattd\u00fctsche Leder.  .\n B\u00e4nkeltexte. Katingsiel-Eiderstedt. Galerie am Eiderdamm 1975\n\nAur di Aktsjoonen \n Gezeitent\u00fcr. Performance-Aktsjoon (1972) \u00f6n di Kant fan di Nuur\u0111see, bi di Eiderdam. En D\u00fc\u00fcr, wat bi Heef staant, uur fan di Fl\u00f6\u00f6r iipen maaket en fan Ebweeter we\u0111er techt. Des Performance uur fan di NDR \u0101pnemen.   \n Trutz Blanker Hohn. En Friesical fan Henning Venske en Hein Hoop. Musik fan Lonzo Westphal. Pl\u00e4ne, 1979, Lungsp\u00f6lplatte\n Nordfriesische Mittelstreckenrakete \u201eKating 1\u201c\n\nLiteratuur \n Manfred Hausin: Liebe, Schnaps, Tod. Hein Hoop \u2013 der Narr von Eiderstedt. In: Muschelhaufen, Jahresschrift f\u00fcr Literatur und Grafik, Nr. 45. Viersen 2005.\n\nForwiisen, Futnooten \n\n Hein Hoop: Gezeitent\u00fcr\n\nHoop"